Ντέμπορα Κερ

Η Ντέμπορα Κερ (Deborah Kerr, 1921- 2007) ήταν διάσημη Βρετανή ηθοποιός, με καταγωγή από τη Σκωτία. Βραβεύτηκε, μεταξύ άλλων, με Χρυσή Σφαίρα, Τιμητικό Όσκαρ και βραβείο BAFTA. Παρά το γεγονός ότι με τη σκοτσέζικη προφορά το επίθετό της ακούγεται κάπως σαν «Κερ», την εποχή που προωθούσε την καριέρα της στο Χόλιγουντ προφερόταν «Καρ». Η Μέτρο Γκόλντουιν Μάγιερ είχε τονίσει ότι το Καρ έκανε ρίμα με το σταρ .

 Γεννήθηκε στις 30 Σεπτεμβρίου του 1921 με το όνομα Ντέμπορα Τζέιν Κερ Τρίμερ στο Έλενσμπεργκ, κοντά στη Γλασκόβη. Ο αδερφός της ήταν νεότερος από εκείνη και έγινε δημοσιογράφος (σκοτώθηκε σε δυστύχημα το 2004). Η ίδια αρχικά ασχολήθηκε με το μπαλέτο, κάνοντας την πρώτη της εμφάνιση το 1938. Σύντομα όμως την κέρδισε η ηθοποιία και πρώτη της δασκάλα στην υποκριτική ήταν η θεία της, η Φίλις Σμέιλ. Η πρώτη της εμφάνιση έγινε στην αγγλική ταινία Contraband το 1940 και ακολούθησαν οι: Hatter's Castle (1942), ''Η ζωή και ο θάνατος του Συνταγματάρχη Μπλιμπ (The Life and Death of Colonel Blimp) (όπου υποδύθηκε τριπλό ρόλο) και το 1950 στο Οι Θησαυροί του Σολομώντος (King Solomon's Mines). Το 1947 ο ρόλος που την έφερε στο επίκεντρο του ενδιαφέροντος από πλευράς παραγωγών του Χόλιγουντ ήταν αυτός της μοναχής στην ταινία Μαύρος Νάρκισσος (Black Narcissus). Το 1953 η Κερ έπαιξε στην ταινία Όσο υπάρχουν άνθρωποι (From Here to Eternity) αποσπώντας υποψηφιότητα για Όσκαρ Α΄ γυναικείου ρόλου. Αλησμόνητη έμεινε η σκηνή της ταινίας που κάνει έρωτα με τον Μπαρτ Λάνκαστερ σε μια ακτή της Χαβάης, με τα κύματα να παφλάζουν. Ακολούθησαν πολλές ταινίες και ποικίλοι ρόλοι. Δύο από τους πιο γνωστούς ήταν στο μιούζικαλ Ο Βασιλιάς κι Εγώ (The King and I) ως Αννα Ληονόουενς στο πλευρό του Γιουλ Μπρίνερ και στην ταινία Μεγάλε μου Έρωτα (An Affair to Remember) με συμπρωταγωνιστή τον Κάρι Γκραντ. Το 1967, σε ηλικία 46 ετών, έπαιξε χαρακτηριστικό ρόλο (το κορίτσι του Τζέιμς Μποντ) στο «Καζίνο Ρουαγιάλ». Δύο χρόνια μετά μάλιστα έκανε και την πρώτη και τελευταία της γυμνή εμφάνιση σε ταινία. Στα τέλη της δεκαετίας του 1960 εγκατέλειψε τη μεγάλη οθόνη και εμφανίστηκε σε τηλεοπτικές σειρές, αλλά και στο θέατρο. Το 1955 τιμήθηκε με το θεατρικό βραβείο της Σάρας Σίντον. Για τον τηλεοπτικό της ρόλο στο A Woman of Substance ήταν υποψήφια για ένα Βραβείο ΕΜΜΥ. Η Κερ έκανε δύο γάμους. Ο πρώτος της σύζυγος ήταν ο Άντονι Μπάρτλεϊ, με τον οποίο απέκτησε δύο κόρες. Πήραν διαζύγιο το 1959 και ένα χρόνο μετά ξαναπαντρεύτηκε με τον Πίτερ Βίρτελ, με τον οποίο έζησαν μαζί μέχρι το θάνατό της. Από τον τελευταίο της γάμο απέκτησε μία θετή κόρη. Επί πολλά χρόνια κατοικούσε στην Ελβετία και στην Ισπανία. Τα τελευταία της χρόνια ζούσε στο Ηνωμένο Βασίλειο, για να είναι κοντά στα παιδιά της. Η Ντέμπορα Κερ πέθανε στις 16 Οκτωβρίου του 2007 από επιπλοκές της νόσου του Πάρκινσον στο Σάφολκ της Αγγλίας. Τίτλος ευγενείας CBE από τη Βασίλισσα Ελισάβετ Β΄ του Ηνωμένου Βασιλείου, το 1998. Αστέρι στη Λεωφόρο της Δόξας στο Χόλιγουντ. Ειδικό βραβείο BAFTA το 1991. Τιμητικό Όσκαρ το 1993. Ήταν υποψήφια 6 φορές για Όσκαρ Α΄ γυναικείου ρόλου: 1949 - Εδουάρδε, Γιε μου 1953 - Όσο υπάρχουν άνθρωποι 1956 - Ο βασιλιάς κι εγώ 1957 - Σάρκα και ψυχή 1958 - Χωριστά Τραπέζια 1960 - Αυτοί που δε ριζώνουν πουθενάΉταν επίσης υποψήφια για BAFTA καλύτερου γυναικείου ρόλου: 1955 - Το τέλος ενός έρωτα 1956 - Τσάι και Συμπάθεια 1961 - Αυτοί που δε ριζώνουν πουθενά 1964 - Κηλίδες που δεν έσβησε ο χρόνοςΕίχε και μία υποψηφιότητα για ΕΜΜΥ. 1985 - A Woman of Substance Υποψήφια1949 - Εδουάρδε, Γιέ μου 1957 - Σάρκα και ψυχή 1958 - Χωριστά Τραπέζια Contraband (1940) Major Barbara (1941) Love on the Dole (1941) Penn of Pennsylvania (1942) Hatter's Castle (1942) The Day Will Dawn (1942) Η ζωή και ο θάνατος του Συνταγματάρχη Μπλιμπ (The Life and Death of Colonel Blimp, 1943) Perfect Strangers (1945) I See a Dark Stranger (1946) Μαύρος Νάρκισσος (Black Narcissus, 1947) Οι γυρολόγοι (The Hucksters, 1947) If Winter Comes (1947) Εδουάρδε, γιε μου (Edward, My Son, 1949) Πίστεψέ με (Please Believe Me, 1950) Οι Θησαυροί του Σολομώντος (King Solomon's Mines, 1950) Κβο Βάντις (Quo Vadis, 1951) Ο αιχμάλωτος της Ζέντα (The Prisoner of Zenda, 1952) Θύελλα στην ανατολή (Thunder in the East, 1952) Τα Δάκρυα της Βασιλίσσης (Young Bess, 1953) Ιούλιος Καίσαρ (Julius Caesar, 1953) Η μνηστή εκπαιδεύεται (Dream Wife, 1953) Όσο υπάρχουν άνθρωποι (From Here To Eternity, 1953) Το τέλος ενός έρωτα (The End of the Affair, 1955) Και οι ήρωες κλαίνε (The Proud and Profane, 1956) Ο Βασιλιάς κι Εγώ (The King And I, 1956) Τσάι και συμπάθεια (Tea And Sympathy, 1956) Σάρκα και ψυχή (Heaven Knows, Mr. Allison, 1957) Μεγάλε μου Έρωτα (An Affair to Remember, 1957) Kiss Them for Me (1957) Καλημέρα θλίψη (Bonjour tristesse, 1958) Χωριστά Τραπέζια (Separate Tables, 1958) Το ταξίδι (The Journey, 1959) Χωριστά κρεβάτια (Count Your Blessings, 1959) Αγαπημένε άπιστε (Beloved Infidel, 1959) Αυτοί που δε ριζώνουν πουθενά (The Sundowners, 1960) Το ξένο είναι πιο γλυκό (The Grass Is Greener, 1960) Γυμνή κόψη (The Naked Edge, 1961) Μια μορφή στο παράθυρο (The Innocents, 1961) On the Trail of the Iguana (1964) (μικρού μήκους) Κηλίδες που δεν έσβησε ο χρόνος (1964) Η Νύχτα της Ιγκουάνας (The Night Of The Iguana, 1964) Πως να πετύχετε σε δεύτερο γάμο με την πρώτη σας γυναίκα (Marriage on the Rocks, 1965) Casino Royale (1967) Τα 13 μάτια του σατανά (Eye of the Devil, 1967) Prudence and the Pill (1968) Οι δαίμονες των ουρανών (The Gypsy Moths, 1969) Ο συμβιβασμός (The Arrangement, 1969) The Assam Garden (1985) A Song at Twilight (1973) Witness for the Prosecution (1982) A Woman of Substance (1983) Reunion at Fairborough (1985) Hold the Dream (1986) Braun, Eric. Deborah Kerr. St. Martin's Press, 1978. (ISBN 0-312-18895-1). Capua, Michelangelo. Deborah Kerr. A Biography. McFarland, 2010. (ISBN 978-0-7864-5882-0). Street, Sarah. Deborah Kerr. British Film Institute, 2018. (ISBN 978-1844576753). Powell, Michael. A Life in Movies. Heinemann, 1986. (ISBN 0-434-59945-X). Andrew, Penelope. "Deborah Kerr: An Actress in Search of an Author". Bright Lights Film Journal, May 2011, Issue #72. Deborah Kerr: An Actress in Search of an Author, (c) Penelope Andrew, 2011. Ντέμπορα Κερ στην IMDb (Αγγλικά) Νεκρολογία, The Times, 19 Οκτωβρίου 2007(Αγγλικά) Νεκρολογία, The Independent, 19 Οκτωβρίυο 2007 Αρχειοθετήθηκε 2008-10-13 στο Wayback Machine.(Αγγλικά)